മോന്സനെക്കുറിച്ച് ചോദിച്ചപ്പോള് തേങ്ങയെന്ന് സുരേഷ് ഗോപി കേരം, കേരം Begin typing your search... X പുരാവസ്തുക്കളുടെ പേരില് സാമ്ബത്തിക തട്ടിപ്പ് നടത്തിയ മോന്സന് മാവുങ്കലും രാഷ്ട്രീയ നേതാക്കളും തമ്മിലുള്ള ബന്ധത്തെക്കുറിച്ചുള്ള പ്രതികരണത്തില് നിന്ന് ഒഴിഞ്ഞുമാറി സുരേഷ് ഗോപി. മോന്സനെക്കുറിച്ച് ചോദിച്ചപ്പോള് തേങ്ങയെന്നാണ് സുരേഷ് ഗോപി തിരിച്ചു പറഞ്ഞത്. മാധ്യമങ്ങളുടെ ചോദ്യത്തിന് സുരേഷ് ഗോപി നല്കിയ മറുപടി ഇങ്ങനെ: അയ്യേ.. നമുക്ക് നല്ല കാര്യങ്ങള് പറയാം..കേരം, കേരം സ്മൃതി കേരം. പത്രക്കാര് എല്ലാവരും കൂടി വിജയിപ്പിക്കുക. നിങ്ങള് അഞ്ചോ പത്തോ തെങ്ങ് നട്ടാല് ഒരു കോടിയെന്ന് പറയുന്നത് രണ്ട് കോടിയായി മാറും. അതേസമയം, പുരാവസ്തു തട്ടിപ്പ് കേസില് കെ.സുധാകരനെതിരെ ജുഡീഷ്യല് അന്വേഷണം വേണമെന്ന് ആവശ്യപ്പെട്ട് പി.സി ചാക്കോ രംഗത്തെത്തി. കെ സുധാകരന് തട്ടിപ്പുകാരന്റെ സഹായിയായി പ്രവര്ത്തിക്കുന്നു. സുധാകരന് വനം മന്ത്രിയായ സമയത്ത് മറയൂരില് സൂക്ഷിച്ച ചന്ദന തൈലം സുധാകരന് സ്വന്തം കാറില് കടത്തി കൊണ്ടുപോയെന്നു പറഞ്ഞത് അന്നത്തെ അദ്ദേഹത്തിന്റെ പേഴ്സനല് സ്റ്റാഫാണ്. മോന്സന് മാവുങ്കലിനെ വിദേശ കറന്സി മാറ്റാന് സുധാകരന് സഹായിച്ചെന്നും ചാക്കോ ആരോപിച്ചു. ഇതിനിടെ മോന്സനുമായി ബന്ധപ്പെട്ട കേസില് ആരോപണ വിയേനായിരിക്കെ ചേര്ത്തല സി.ഐ ജ ശ്രീകുമാറിന് സ്ഥലം മാറ്റാന് തീരുമാനം. സ്വാഭാവിക സ്ഥലം മാറ്റ പട്ടികയില് ഉള്പ്പെടുത്തിയാണ് ചേര്ത്തല സ്ഥലം മാറ്റമെങ്കിലും പുരാവസ്തു തട്ടിപ്പ് കേസ് പ്രതി മോന്സന് മാവുങ്കലിന് തട്ടിപ്പിന് ഏറ്റവുമധികം ഒത്താശ ചെയ്തു കൊടുത്ത ഉദ്യോഗസ്ഥനാണ് ശ്രീകുമാര്. മോന്സണെതിരെ ഉയര്ന്ന പരാതികളില് പരാതിക്കാരെ ഭീഷണിപ്പെടുത്തിയും കള്ളക്കേസില് കുടുക്കിയുമാണ് ചേര്ത്തല സി ഐ ശ്രീകുമാര് പല കേസുകളിലും മോന്സണെ സഹായിച്ചത്. മോണ്സന്റെ മുന്ഡ്രൈവറായിരുന്ന അജിത്തിനെ പി.ശ്രീകുമാര് ഭീഷണിപ്പെടുത്തിയതിന്റെ ശബ്ദരേഖയും പുറത്തുവന്നിരുന്നു തട്ടിപ്പുമായി ബന്ധപ്പെട്ട് ഉയര്ന്ന പരാതികളില് മാത്രമല്ല മറ്റ് പരാതികളിലും സിഐയുടെ ഇടപെടലുണ്ടായി. മോന്സണെതിരെ പരാതിപ്പെട്ട യുവതിയെ ഭീഷണിപ്പെടുത്തിയത് സി ഐ തന്നെ മോന്സണോട് വിവരിക്കുന്നതിന്റെയും ശബ്ദരേഖയടക്കം പുറത്ത് വന്നിരുന്നു. ജീവനക്കാരുടെ പേരില് വ്യാജ അക്കൗണ്ടുകള് ഉണ്ടാക്കി മോന്സണ് കോടികളുടെ ഇടപാടുകള് നടത്തി പിടിക്കപ്പെട്ടപ്പോഴും ചേര്ത്തല സി.ഐ ശ്രീകുമാര് രക്ഷക്കെത്തി. മോന്സന്റെ പേര് വെളിപ്പെടുത്തരുതെന്നും അല്ലാത്തപക്ഷം കേസ് എടുക്കുമെന്നുമാണ് ജീവനക്കാര്ക്ക് താക്കീത് നല്കിയത്. ഇത് ലംഘിച്ചതോടെ കള്ളക്കേസില് കുടുക്കിയതായി മുന് ജീവനക്കാരന് പറയുന്നു. സ്വാഭാവിക സ്ഥലമാറ്റ പട്ടികയില് മറ്റ് 35 സി.ഐമാര്ക്കൊപ്പമാണ് ശ്രീകുമാറിന്റെ സ്ഥലം മാറ്റമെങ്കിലും തട്ടിപ്പ് കേസിലെ ഒത്താശയ്ക്കുള്ള ആദ്യ നടപടിയെന്നാണ് സൂചന. അതിനിടെ കേസില് ആരോപണവിധേയനായ എറണാകുളം സെന്ട്രല് എ.സി. ലാല്ജിക്ക് പ്രൊമോഷനോടെയുള്ള നിയമനവും ലഭിച്ചു. എറണാകുളം റൂറല് അഡീഷണല് എസ്.പിയായാണ് ലാല്ജിയുടെ പുതിയ നിയമനം. TAGS: Popular X TAGS: